Operaco Blua

La operaco Blua (en la germana: Fall Blau, "kazo Blua" aŭ Unternehmen Blau, "entrepreno Blua") estis milita operaco planita kaj plenumita de la germana Wehrmacht en 1942 dum la Dua Mondmilito. La celo de la operaco estis kapti la naftokampojn de Kaŭkazo el la Sovetunio. Kvankam la germanaj fortoj parte atingis siajn celojn, la manko de sufiĉaj fortoj por okupi la etendan teritorion konkeritan devigis ilin retroeniri rapide.

 La operaco 
La malfacila tereno kaj la nova kapablo de la sovetoj por nuligi la efikecon de la Blitzkrieg (fulmomilito) evitis, ke la germanoj povus konforte setliĝi en la etenda akirita teritorio. La manko de fuelo malhelpis, ke la tankoj alvenu al la naftoputoj de Bakuo, kio kondamnis la Bluan Operacon. En la 9-a de septembro Hitler ekhavis la rektan komandon de la Grupo A kaj malatentigis pri sia iama intereso en Kaŭkazo, atentante nur pri la Batalo de Stalingrado, kion li vidis kiel persona batalo inter Stalin kaj li mem. Dume, 20 divizioj de la fortoj de la Akso luktis por ĉiu metro kiun li konkeris ene de Stalingrado, kaj la bombardado de la Luftwaffe sur la urbo nur kreis kaoson kiun la sovetaj defendantoj profitis por plej bone kaŝi. Fakte, se la avanco de la 6-a Armeo al la urbo estis relative facila, la germanaj fortoj restis kun neprotektitaj flankoj, ĉar la rumanaj divizioj kiuj protektis ilin estis pli malbonkvalitaj. Konsciaj pri tio ekde la komenco, la generaloj Zaĉa Melacova kaj Georgij Ĵukov estis lasante sufiĉajn trupojn en la urbo por reteni ĝin, kaj la cetero de la trupoj estis senditaj trans la riveron Volgon, cele al la kapto de germanaj trupoj.

La sukcesa interveno de Hitler kiam malakceptis aprobi la ĝeneralan retirigon el la orienta fronto dum la soveta ofensivo de 1942, kredigis lin, ke li povas ignori la konsilojn de siaj generaloj. Ordenante, ke la Grupo de Armeoj A avancu al Kaŭkazo sen protekti la flankojn, kreis perfektan situacion por ke liaj homoj estu venkitaj kaj facile forpelitaj tuj poste. La sama eraro permesis, ke la germanaj fortoj en Stalingrado estu kaptitaj. La obsedo de Hitler por kapti Stalingradon okazigis la perdon de la dekomenca celo de la Blua Operaco: nome la kapto de la naftokampoj de Kaŭkazo.

Germanio kaj fakte la tuta Eŭropo are dependis preskaŭ tute de la eksterlandaj importaĵoj de nafto. Kiel klopodo por solvi la malabundon, en junio de 1942 nazia Germanio entreprenis la kampanjon Fall Blau ("kazo Blua"), nome ofensivo kontraŭ la naktokampoj de Kaŭkazo. La Ruĝa Armeo lanĉis kontraŭofensivon la 19-an de novembro kaj ĉirkaŭis la fortojn de la Akso, kiu estis kaptitaj en Stalingrado (Volgogrado) la 23-an de novembro. Göring certigis al Hitler, ke la 6a Armeo povos ricevi provizojn per aviadiloj, sed tio rezultis malebla. La malakcepto de Hitler permesi retiriĝon kaŭzis la morton de ĉirkaŭ 200 000 soldatoj kaj germanoj kaj rumanoj; de ĉirkaŭ 91 000 homoj kiuj finfine kapitulacis en la urbo la 31-an de januaro 1943, nur 6000 survivintoj povis reveni al la Germana Regno post la milito.

 Vidu ankaŭ 
 Batalo de Stalingrado
 Kaŭkazo
 Operaco Barbaroso

 Notoj 

 Bibliografio 
 Evans, Richard J. (2008). The Third Reich at War. New York: Penguin. ISBN 978-0-14-311671-4.
 Glantz, David M. (1995). When Titans Clashed: How the Red Army Stopped Hitler. Lawrence, KS: University Press of Kansas. ISBN 978-0-7006-0899-7.
 Mazower, Mark (2008). Hitler's Empire: How the Nazis Ruled Europe. New York; Toronto: Penguin. ISBN 978-1-59420-188-2.
 Melvin, Mungo (2010). Manstein: Hitler's Greatest General. London: Weidenfeld & Nicolson. ISBN 978-0-297-84561-4.

Kategorio:Bataloj kaj operacoj en la Orienta Fronto (Dua Mondmilito)
Kategorio:Batalo ĉe Stalingrado
Kategorio:Bataloj de Germanio dum la Dua Mondmilito
Kategorio:Bataloj de Sovetunio dum la Dua Mondmilito
Kategorio:Bataloj kaj operacoj de la Dua Mondmilito